ผบ.ตร.พอใจภาพรวมการจัดงานปีใหม่ทั่วประเทศ กำชับเข้มตรวจจับความเร็วและเมาแล้วขับในแรกที่ปชช. เริ่มเดินทางกลับ
พล.ต.อ.ดำรงศักดิ์ กิตติประภัสร์ ผู้บัญชาการตำรวจแห่งชาติ เปิดเผยในการตรวจเยี่ยมบำรุงขวัญและประชุมเตรียมความพร้อมการอำนวยความสะดวกการจราจรและการป้องกันลดอุบัติเหตุช่วงเทศกาลปีใหม่ 2566 ที่ห้องประชุมตำรวจภูธรภาค 5 ว่า การจัดงานเคานต์ดาวน์ในพื้นที่ขนาดใหญ่ เช่น ห้างสรรพสินค้า รวมถึงงานสวดมนต์ข้ามปีทั่วประเทศเป็นไปด้วยความเรียบร้อย ไม่มีเหตุร้ายแรงแต่อย่างใด และวันนี้เป็นวันแรกที่ประชาชนจะเริ่มเดินทางกลับเข้ากรุงเทพมหานคร จึงได้สั่งการให้ตำรวจเตรียมพร้อมรับมือ อำนวยความสะดวก จัดการจราจร ทั้งตามสัญญาณไฟแดง การเปิดช่องทางพิเศษ ให้รถคล่องตัวมากที่สุด ส่วนสถิติอุบัติเหตุในปีนี้ ตั้งแต่วันที่ 30 - 31 ธ.ค. 65 มียอดเกิดอุบัติเหตุสะสม 715 ครั้ง สถิติผู้เสียชีวิต 85 ราย สถิติผู้บาดเจ็บ 714 คน ถือว่าลดลงกว่าปีที่ผ่านมาพร้อมกันนี้ ยังได้กำชับให้ปรับแผนการตั้งจุดตรวจ โดยเน้นตรวจจับเรื่องเมาแล้วขับ, จักรยานยนต์ไม่สวมหมวกนิรภัยบนถนนสายรอง ส่วนถนนสายหลักให้เน้นตรวจจับความเร็ว และย้ำให้ทุกหน่วยร่วมบูรณาการกับทุกภาคส่วนเพื่อร่วมกันแก้ไขอุบัติเหตุในพื้นที่ พร้อมขอบคุณขอบคุณเจ้าหน้าที่ตำรวจทุกนาย ที่ได้ปฏิบัติหน้าที่ในช่วงผ่านมา